
Dersom du skal starte på Distrikts stevne (og høyere), må du ha rytterlisens. For å få løst rytterlisens må du ta Grønt Kort. Hesten du konkurrerer med må også være registrert i NRYF og ha hestelisens (fra og med klasse LB i Distrikts stevner).
I konkurransereglementet står følgende om rytterens* plikter:
· før påmelding skjer å kontrollere så vel sin egen som hestens kvalifikasjoner til konkurransen. Dersom rytter ikke er myndig, har ansvarlig person denne plikten vedrørende hesten
· å oppfylle de forpliktelser han pådrar seg i og med påmelding (starterklæring) til konkurranse, bl.a. å betale påmeldingsavgift, oppstalling, veterinæravgift etc.
· å bringe med til stevneplassen:
– dokumentasjon på gyldig klubbmedlemskap
– gyldig Grønt kort og rytterlisenskort
– gyldig hestepass/med hestelisens, og gyldig vaksinasjonsattest
– gyldig målekort for konkurranseponni
Disse skal forevises på forlangende og ved etter påmelding
· å gjøre seg kjent med gjeldende konkurranseregler og stevneledelsens bestemmelser og anvisninger.
· ved konkurransen og på konkurranseområdet og i øvrige sammenheng med konkurranse-deltagelse å opptre på en måte som hedrer norsk ryttersport
· å ha ansvar for at starterklært hest er i konkurransemessig form for den aktuelle konkurransen.
· å ikke inngå direkte sponsoravtale, men la denne inngå av NRYF på vegne av seg
· å sende NRYF opplysninger om resultater oppnådd utenlands.
*Ryttere omfatter både kvinnelige og mannlige utøvere, med mindre annet er angitt.

